Public procurement notice: Contract Award Notice
Published: 2021-05-28
Buyer: Πανεπιστήμιο Δυτικής Αττικής
Country: GR
Contract type: Services
Procedure: Open procedure
CPV classification: 72253200: Computer systems support services
Award criteria: The most economic tender

Technical requirements: Πανεπιστημίου Δυτικής Αττικής, Πανεπιστημιούπολη Αρχαίου Ελαιώνα: Π. Ράλλη και Θηβών 250, Αιγάλεω 12244
Οι παρεχόμενες υπηρεσίες κατατάσσονται στους ακόλουθους κωδικούς του Κοινού Λεξιλογίου δημοσίων συμβάσεων CPV: 72253200-5 (Υπηρεσίες Υποστήριξης Συστημάτων Πληροφορικής)
Η εκτιμώμενη αξία της σύμβασης ανέρχεται στο ποσό των 631.257,59€ συμπεριλαμβανομένου ΦΠΑ 24 % (προϋπολογισμός χωρίς ΦΠΑ: 509.078,70€ με ΦΠΑ 24 %: 122.178,89€).
Το Πανεπιστήμιο Δυτικής Αττικής διατηρεί το δικαίωμα μετά από Απόφαση της Συγκλήτου να διακόψει μονομερώς την σύμβαση χωρίς καμία υποχρέωση έναντι του αναδόχου, εφόσον οι ανάγκες του έχουν καλυφθεί από ανάπτυξη και διάθεση ενιαίου λογισμικού για όλα τα Πανεπιστήμια, ή εφόσον το παρεχόμενο έργο κριθεί από το Πανεπιστήμιο Δυτικής Αττικής ότι δεν είναι το ενδεδειγμένο.
Σε κάθε περίπτωση ο Ανάδοχος εγγυάται τη λειτουργία του συστήματος κατ΄ ελάχιστον στο 90 % του παραγωγικού χρόνου (των εργασίμων ημερών κάθε μήνα) και ότι όλες οι βλάβες και τυχόντα λάθη θα διορθωθούν.
∑ Χρόνος αποκατάστασης λογίζεται το άθροισμα των ωρών που απαιτήθηκαν για την αποκατάσταση των βλαβών, από την αναγγελία της κάθε βλάβης έως την επαναφορά του Συστήματος σε κανονική λειτουργία, για το μήνα που εξετάζεται.
Συνολικό διάστημα αναφοράς ορίζεται το σύνολο των ωρών των εργασίμων ημερών σε μηνιαία βάση (24 Χ 22)
α) για καθυστέρηση που περιορίζεται σε χρονικό διάστημα που δεν υπερβαίνει το 50 % της προβλεπόμενης συνολικής διάρκειας της σύμβασης ή σε περίπτωση τμηματικών/ενδιαμέσων προθεσμιών της αντίστοιχης προθεσμίας επιβάλλεται ποινική ρήτρα 2,5 % επί της συμβατικής αξίας χωρίς ΦΠΑ των υπηρεσιών που παρασχέθηκαν εκπρόθεσμα,
β) για καθυστέρηση που υπερβαίνει το 50 % επιβάλλεται ποινική ρήτρα 5 % χωρίς ΦΠΑ επί της συμβατικής αξίας των υπηρεσιών που παρασχέθηκαν εκπρόθεσμα,
γ) οι ποινικές ρήτρες για υπέρβαση των τμηματικών προθεσμιών είναι ανεξάρτητες από τις επιβαλλόμενες για υπέρβαση της συνολικής διάρκειας της σύμβασης και δύνανται να ανακαλούνται με αιτιολογημένη απόφαση της αναθέτουσας αρχής, αν οι υπηρεσίες που αφορούν στις ως άνω τμηματικές προθεσμίες παρασχεθούν μέσα στη συνολική της διάρκεια και τις εγκεκριμένες παρατάσεις αυτής και με την προϋπόθεση ότι το σύνολο της σύμβασης έχει εκτελεστεί πλήρως,
δ) Σε περίπτωση υπέρβασης του αποδεκτού ορίου Μη Διαθεσιμότητας (90 %), για κάθε επιπλέον εργάσιμη ώρα Μη Διαθεσιμότητας θα επιβάλλεται στον Ανάδοχο ρήτρα ίση με 0,05 % επί του τρέχοντος ετήσιου κόστους συντήρησης.
Σε κάθε περίπτωση η ευθύνη του Ανάδοχου ανέρχεται στο μέγιστο ποσό μέχρι του ύψους της εγγυητικής επιστολής καλής εκτέλεσης.
Η επιβολή ποινικών ρητρών δεν στερεί από την αναθέτουσα αρχή το δικαίωμα να κηρύξει τον ανάδοχο έκπτωτο.
Ο Ανάδοχος υποχρεούται να εκτελέσει οποιαδήποτε εργασία απαιτείται στα πλαίσια του έργου σύμφωνα με τις προδιαγραφές στο υπάρχον δίκτυο, χωρίς να διαταραχθεί η κανονική λειτουργία του Πανεπιστημίου Δυτικής Αττικής, και να συνεργάζεται με τους υπευθύνους του για τον προγραμματισμό κάθε εργασίας και ιδιαίτερα αυτών της προληπτικής συντήρησης.
Το σύστημα θα πρέπει να μπορεί να λειτουργήσει εντός 30 ημερών αρχίζοντας από την ημερομηνία που ορίζει η σύμβασης.